C 61/6
FI
Euroopan unionin virallinen lehti
4.2.2022
8. painottaa, että Euroopan vihreän kehityksen ohjelman tavoitetta tehdä Euroopasta ensimmäinen ilmastoneutraali maanosa vuoteen 2050 mennessä toteutetaan unionin sisällä sisällyttämällä kestävyyskriteerit kaikkiin EU:n politiikkoihin ja näyttämällä näin esimerkkiä maailmanlaajuisella tasolla.
Komitea korostaa, että Euroopan vihreän kehityksen ohjelman ja paikallisia ja alueellisia vihreän kehityksen ohjelmia koskevien aloitteiden olisi oltava välineitä, joiden avulla saavutetaan Pariisin sopimuksen tavoitteet ja pannaan kaikilta osin täytäntöön YK:n Agenda 2030 -toimintaohjelma ja kestävän kehityksen tavoitteet.
Lisäksi EU antaa sillä kunnianhimoisen panoksen vuoden 2020 jälkeiseen maailmanlaajuiseen biodiversiteettikehykseen, josta päätetään biologista monimuotoisuutta koskevan yleissopimuksen COP15-konferens­ sissa (2).
Tavoiteltaessa ilmastoneutraaliutta Euroopan vihreän kehityksen ohjelman olisi oltava samaan aikaan myös taloudellisesti toteuttamiskelpoinen eikä se saisi aiheuttaa kuluttajille ja yrityksille suuria rasitteita ja kustannuksia.
9. uskoo vakaasti, että UNFCCC:n COP26-konferenssi tarjoaa tilaisuuden katsoa eteenpäin ja valmistella maaperää kunnianhimoiselle maailmanlaajuiselle Agenda 2050 -ohjelmalle niin, että kestävän kehityksen tavoitteisiin perustuvaa lähestymistapaa täydennetään Pariisin sopimuksella.
Koska Euroopan vihreän kehityksen ohjelmassa otetaan jo huomioon systeemiset yhteydet moniin asiaankuuluviin politiikanaloihin, se voi – mikäli se pannaan täytäntöön asianmukaisesti – inspiroida ja motivoida maailmanlaajuiseen vihreän kehityksen ohjelmaan.
10. kehottaa UNFCCC:n sopimusosapuolia sisällyttämään maailmanlaajuista tilannekatsausta koskeviin sääntöihin osapuolia koskevan velvoitteen kuulla paikallis- ja alueviranomaisia ja ottaa nämä mukaan panosten laatimisvaiheessa.
Komitea kehottaa erityisesti osapuolia ottamaan valtiotasoa alemman tason mukaan kansallisesti määriteltyjen panostensa tarkistamiseen ennen COP-kokouksia käynnistämällä jäsennellyn kansallisen vuoropuhelun.
11. pitää tärkeänä, että EU johtaa maailmanlaajuisia neuvotteluja kunnianhimoisella ja osallistavalla ilmastopolitii­ kallaan, ja toteaa siksi, että eurooppalainen ilmastolaki on kiistaton signaali ja sitoumus, joka asettaa Euroopan unionin ilmastotoimien eturintamaan.
Komitea katsoo tässä yhteydessä myös, että ilmastotavoitteiden ei pidä vieraannuttaa kansalaisia entisestään rasittamalla kotitalouksien budjetteja, joihin covid-19-pandemia on monissa tapauksissa vaikuttanut suuresti.
Kunnianhimoisten poliittisten pakettien kustannukset eivät saisi jäädä kansalaisten ja pienyritysten maksettaviksi.
12. korostaa tässä yhteydessä, että monet Euroopan alueet olivat julistaneet ilmastohätätilan ennen kuin Euroopan parlamentti ilmoitti ilmastohätätilasta ja että ne ovat jo ottaneet käyttöön omia kunnianhimoisia ilmastolakejaan.
Komitea katsookin, että niiden asiantuntemuksen olisi oltava näkyvämmin esillä globaalissa ilmastodiplomatiassa.
13. kehottaa nopeuttamaan EU:n ilmastonmuutokseen sopeutumista koskevan mission ja ilmastoneutraaleja ja älykkäitä kaupunkeja koskevan mission sekä muiden asiaankuuluvien missioiden, kuten maaperää, terveyttä ja valtameriä koskevien missioiden, mukauttamista ja täytäntöönpanoa sen jälkeen, kun ne on vahvistettu.
Komitea kehottaa paikallis- ja alueviranomaisia laatimaan omat ilmastonmuutokseen sopeutumista ja sen hillitsemistä koskevat strategiansa paikallisyhteisöjen ja luontotyyppien suojelun ja selviytymiskyvyn parantamiseksi (3).
14. kannattaa täysin EU:n ilmastokehyksen kunnianhimoisia tavoitteita ja kehottaa toteuttamaan konkreettisia toimia näiden tavoitteiden tukemiseksi sekä varmistamaan, ettei yhtäkään aluetta tai kansalaista jätetä jälkeen.
Hiilialueisiin, hiili-intensiivisiin alueisiin, muita vähemmän kehittyneisiin alueisiin ja saariin on kiinnitettävä erityistä huomiota, ja niille varattavaa tukea on lisättävä.
15. suhtautuu myönteisesti Euroopan tulevaisuutta käsittelevän konferenssin käynnistämiseen ja kehottaa ottamaan Euroopan vihreän kehityksen ohjelman keskeiseksi aiheeksi, sillä ilmastonmuutos, oikeudenmukainen siirtymä ja kestävä kehitys vaikuttavat suoraan talouteen, kansanterveyteen ja EU:n kansalaisten hyvinvointiin.
Komitea katsoo, että tässä yhteydessä eurooppalaisella ilmastosopimuksella voi olla ratkaiseva rooli ja siitä voi tulla hyvä käytäntö, jota voidaan toistaa maailmanlaajuisesti.
16. on valmis järjestämään yhdessä Euroopan komission, Euroopan parlamentin ja muiden asiaankuuluvien organisaatioiden kanssa kansalaisvuoropuheluita ja teemapäivän paikallisista ilmastotoimista tuodakseen esiin Euroopan vihreän kehityksen ohjelman lisäarvoa sekä esitelläkseen erilaisia paikallisia aloitteita.
Samalla AK toistaa jäsenilleen esittämänsä kehotuksen näyttää esimerkkiä ja edistää paikallisia ja alueellisia COP-kokouksia.
17. kehottaa kaikkia UNFCCC:n osapuolia yhteistyössä valtiotasoa alempien hallintotasojen ja valtiosta riippumattomien toimijoiden kanssa osallistumaan rakentavasti COP26-konferenssiin johtavaan prosessiin muun muassa tukemalla paikallisia neuvoa-antavia elimiä, kansalaiskokouksia, paikallisia ja alueellisia COP-kokouksia sekä puolivirallisia instituutioita, kuten paikallisia ja alueellisia nuorisoneuvostoja ja -parlamentteja.
(2) (3)
Biologista monimuotoisuutta koskevan yleissopimuksen osapuolten 15. konferenssi.
COR-2021-01903, AK:n lausunto aiheesta ”Ilmastokestävä Eurooppa – Uusi EU:n strategia ilmastonmuutokseen sopeutumiseksi”.